钦定古今图书集成/明伦汇编/闺媛典/第205卷 > 王元旭继室郎氏
## 钦定古今图书集成/明伦汇编/闺媛典/第205卷 > 王元旭继室郎氏

按《孝丰县志》：“郎氏，王元旭继室。归年馀，旭亡，氏年十
七，遗腹生女不举，抚嗣子二人：长志容，娶诸氏，生二
子。容早世，氏与媳苦志十馀年，家渐中落。二孙方襁
褓，氏抚字成童。旋令次子庠生圻篝灯课读，寒暑不
辍，氏丸熊以佐之。二孙举明经，长愫授广文；次恪授
郡判。先后四十馀年，两世一身，有如一日。”